Document ID: 31999L0094

Reference:
EUR-Lex - 31999L0094 - ET
Tähtis õiguslik teade
|
31999L0094
Euroopa Liidu Teataja L 012 , 18/01/2000 Lk 0016 - 0023
Euroopa Parlamendi ja nõukogu direktiiv 1999/94/EÜ,13. detsember 1999,milles käsitletakse kütusesäästuga ja süsinikdioksiidi heitmetega seotud andmete tarbijale kättesaadavust uute sõiduautode turustamiselEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 175 lõiget 1,võttes arvesse komisjoni ettepanekut, [1]võttes arvesse majandus- ja sotsiaalkomitee arvamust, [2]tegutsedes asutamislepingu artiklis 251 sätestatud korras [3]ning arvestades, et:(1) asutamislepingu artiklis 174 nähakse ette loodusressursside kaalutletud ja mõistlikku kasutamist; energiavarude mõistlik kasutamine on üks põhilistest abinõudest, mis aitab saavutada kõnealust eesmärki ja vähendada keskkonnareostust;(2) ÜRO kliimamuutuste raamkonventsiooni lõppeesmärk on saavutada kasvuhoonegaasi kontsentratsiooni stabiliseerumine atmosfääris tasemeni, mis võimaldab vältida inimtegevusest tulenevaid ohtlikke kliimasüsteemi häireid;(3) 1997. aastal Kyoto konverentsil sõlmitud ÜRO kliimamuutuste raamkonventsiooni Kyoto protokolli alusel seadis ühendus eesmärgiks vähendada aastatel 2008—2012 kasvuhoonegaaside heitmete üldkogust kaheksa protsendi võrra võrreldes 1990. aastaga;(4) komisjon, tunnistades sõiduautode osa süsinikdioksiidi heitmete allikana, on teinud ettepaneku sõiduautode süsinikdioksiidi heitmete vähendamist ja kütusesäästu suurendamist hõlmava ühenduse strateegia rakendamiseks; 25. juuni 1996. aasta resolutsioonis tervitas nõukogu komisjoni lähenemisviisi;(5) teave on turujõudude toimimisel määrava tähtsusega; täpsed, asjassepuutuvad ja võrreldavad andmed sõiduautode kütusekulu ja süsinikdioksiidi heitmete kohta võivad kallutada tarbija valiku vähem kütust kasutavate ning seetõttu vähem süsinikdioksiidi tekitavate autode kasuks, õhutades sel viisil ettevõtjaid võtma meetmeid ehitatavate autode kütusekulu vähendamiseks;(6) märgised müügikohas olevatel kasutatud autodel võiksid mõjutada uute sõiduautode ostjaid otsustama väikese kütusekuluga autode kasuks, sest kõnealust näitajat võetakse arvesse auto edasimüügi korral; seetõttu on vaja käesoleva direktiivi esimesel läbivaatamisel kaaluda reguleerimisala laiendamist, et hõlmata kasutatud autod, mis kuuluvad komisjoni 17. detsembri 1993. aasta direktiivi 93/116/EÜ (millega kohandatakse mootorsõidukite kütusekulu käsitlevat nõukogu direktiivi 80/1268/EMÜ tehnika arenguga) [4] reguleerimisalasse;(7) seetõttu on vaja välja töötada kütusesäästu märgis kõigile müügikohas väljapandud uutele sõiduautodele;(8) kütusesäästu märgisel peaksid olema andmed kütusekulu ja süsinikdioksiidi eriheitmete kohta, mis on kindlaks määratud ühtlustatud standardite ning mootorsõidukite süsinikdioksiidi heitmeid ja kütusekulu käsitlevas nõukogu 16. detsembri 1980. aasta direktiivis 80/1268/EMÜ sätestatud meetodite alusel; [5](9) on vaja, et nõuetekohases vormis täiendavad standardandmed oleksid kõigi turustatavate uute autode versioonide kütusekulu ja süsinikdioksiidi eriheitmete kohta kättesaadavad nii müügikohas kui ka vastavas volitatud asutuses igas liikmesriigis; sellised andmed võivad olla kasulikud tarbijatele, kes kujundavad oma ostuotsuse välja enne väljapanekusaali külastamist, või nendele, kes sõiduauto ostmisel ei soovi kasutada vahendaja teenuseid või käia väljapanekusaalis;(10) on tähtis, et võimalikud kliendid saaksid müügikohas teada, millised on kõnealuse müügikoha kaudu kättesaadavad kõige väiksema kütusekuluga sõiduautomudelid;(11) kõik uute autode turustamisel kasutatavad reklaamväljaanded ning vajaduse korral kõik muud reklaammaterjalid peaksid sisaldama asjakohaseid andmeid nendes reklaamitavate automudelite kütusekulu ja süsinikdioksiidi heitmete kohta,ON VASTU VÕTNUD KÄESOLEVA DIREKTIIVI:Artikkel 1Käesoleva direktiivi eesmärk on tagada, et andmed ühenduses müügiks pakutavate või rendile antavate uute sõiduautode kütusesäästu ja süsinikdioksiidi heitmete kohta oleksid tarbijatele kättesaadavaks tehtud, võimaldamaks neil teha teabel põhinevaid otsuseid.Artikkel 2Käesolevas direktiivis kasutatakse järgmisi mõisteid:1. sõiduauto — direktiivi 70/156/EMÜ [6] II lisas määratletud ning direktiivi 80/1268/EMÜ reguleerimisalasse kuuluv M1-kategooria mootorsõiduk. Siia ei kuulu direktiiviga 92/61/EMÜ [7] hõlmatavad sõidukid ja direktiivi 70/156/EMÜ artikli 4 lõike 1 punkti a teises taandes määratletud erisõidukid;2. uus sõiduauto — sõiduauto, mida ei ole varem müüdud isikule, kes on selle ostnud muul eesmärgil, v.a müük või edasitoimetamine;3. vastavustunnistus — direktiivi 70/156/EMÜ artiklis 6 nimetatud tunnistus;4. müügikoht — autode väljapanekusaal või -plats, kus uued sõiduautod on võimalikele tarbijatele tutvumiseks või müügiks välja pandud. Käesolev mõiste hõlmab ka üldsusele uusi sõiduautosid esitlevad messid;5. ametlik kütusekulu — kütusekulu, mis on tüübikinnitusasutuse poolt tüübikinnituse saanud direktiivi 80/1268/EMÜ sätete kohaselt, mida on mainitud direktiivi 70/156/EMÜ VIII lisas ning mis on märgitud EÜ tüübikinnitustunnistusele või vastavustunnistusele. Ühe mudeliga hõlmatava mitme variandi ja/või versiooni rühma puhul võetakse kõnealuse mudeli ettenähtud kütusekulu väärtuse määramisel aluseks selle rühma kõige suurema ametliku kütusekuluga variant ja/või versioon;6. süsinikdioksiidi ametlikud eriheitmed — direktiivi 80/1268/EMÜ kohaselt mõõdetud, direktiivi 70/156/EMÜ VIII lisas mainitud ning EÜ tüübikinnitustunnistusele või vastavustunnistusele märgitud süsinikdioksiidi heitmed. Ühe mudeliga hõlmatava mitme variandi ja/või versiooni rühma puhul võetakse kõnealuse mudeli ettenähtud kütusekulu väärtuse määramisel aluseks selle rühma kõige suurema ametliku kütusekuluga variant ja/või versioon;7. kütusesäästu märgis — märgis tarbijale mõeldud andmetega selle auto ametliku kütusekulu ja süsinikdioksiidi ametlike eriheitmete kohta, millele märgis on kinnitatud;8. kütusesäästu teatmik — ametliku kütusekulu ja süsinikdioksiidi ametlike eriheitmetega seotud andmete kokkuvõte iga mudeli kohta uute autode turul;9. reklaamväljaanded — kõik trükised, mida kasutatakse sõidukite turustamisel, ostjaskonnale reklaamimisel ja müügiedenduses. Reklaamväljaanded hõlmavad vähemalt sellised trükised nagu tehnilised juhendid, kataloogid, reklaam ajalehtedes, ajakirjades ja kaubandusajakirjanduses ning plakatitel.10. mark — tootja kaubanimi, mis on märgitud vastavustunnistusele ja tüübikinnitusdokumentidele;11. mudel — sõiduauto margi, tüübi ning vajaduse korral variandi ja versiooni kaubanduslik kirjeldus;12. tüüp, variant ja versioon — tootja poolt määratud teatavat marki sõidukite alaliigid, mis vastavad direktiivi 70/156/EMÜ II lisa B osas esitatud kirjeldusele ning on selgesti identifitseeritavad tüüpi, varianti ja versiooni tähistavate tärkide abil.Artikkel 3Liikmesriigid tagavad, et igas müügikohas kinnitatakse kütusesäästu- ja süsinikdioksiidi heitmete I lisas ettenähtud nõuetele vastavad märgised selgesti nähtavalt igale uuele sõiduauto mudelile või asetatakse mudeli lähedale.Artikkel 4Piiramata komisjoni tegevust Internetiteatmiku sisseseadmisel ühenduse tasandil, hoolitsevad liikmesriigid kütusesäästu ja süsinikdioksiidi heitmetega seotud andmeid sisaldava teatmiku väljaandmise eest, mis on koostatud tootjatega nõu pidades ning ilmub vähemalt kord aastas II lisa nõuete kohaselt. Teatmik peab olema kaasaskantav, kompaktne ja sellest huvitatud tarbijatele tasuta kättesaadav nii müügikohas kui ka vastavas volitatud asutuses igas liikmesriigis.Artiklis 8 nimetatud asutus või asutused võivad teatmiku koostamisel koostööd teha.Artikkel 5Liikmesriigid tagavad, et iga automarki esindaks plakat (või kuva), millel on andmed asjaomases müügikohas või selle müügikoha kaudu väljapandud, müügiks pakutava või rendile antava iga uue sõiduautomudeli ametliku kütusekulu ja süsinikdioksiidi ametlike eriheitmete kohta. Kõnealused andmed tuleb asetada nähtavale kohale ning esitada III lisas ettenähtud vormis.Artikkel 6Liikmesriigid tagavad, et kõik reklaamväljaanded sisaldavad IV lisa nõuetega kooskõlas nende sõiduautomudelite ametliku kütusekulu ja süsinikdioksiidi ametlike eriheitmete andmeid, millele kõnealustes väljaannetes viidatakse.Vajaduse korral kindlustavad liikmesriigid, et muud reklaammaterjalid, v.a eespool nimetatud reklaamväljaanded, sisaldaksid andmeid nende automudelite ametlike süsinikdioksiidi heitmete ja ametliku kütusekulu kohta, millele kõnealuses materjalis viidatakse.Artikkel 7Liikmesriigid tagavad, et artiklites 3, 4, 5 ja 6 nimetatud märgistel, teatmikes, plakatitel või reklaamväljaannetes või -materjalis oleks keelatud selliste kütusekulu või süsinikdioksiidi heitmete andmeid sisaldavate muude märkide, tähiste või siltide kasutamine, mis ei vasta käesoleva direktiivi nõuetele, kui need võivad osutuda uute sõiduautode võimalikke tarbijaid eksitavateks.Artikkel 8Liikmesriigid teevad komisjonile teatavaks pädeva asutuse või pädevad asutused, kes vastutavad tarbija käesolevas direktiivis kirjeldatud teavitamiskava rakendamise ja toimimise eest.Artikkel 9Komisjon võtab kõik lisade käesoleva direktiiviga kohandamiseks vajalikud muudatused vastu artiklis 10 ettenähtud korras, pärast nõupidamist tarbijaorganisatsioonide ja muude huvitatud pooltega.Aitamaks kaasa kõnealusele kohandamisele, edastavad liikmesriigid komisjonile 31. detsembriks 2003 aruande, milles analüüsitakse käesoleva direktiivi sätete tõhusust ajavahemikus 18. jaanuarist 2001 kuni 31. detsembrini 2002. Aruande näidisvorm kehtestatakse artiklis 10 nimetatud korras hiljemalt 18. jaanuaril 2001.Peale selle võtab komisjon artiklis 10 sätestatud korras meetmed, mille eesmärk on:a) täpsustada artiklis 3 nimetatud märgise näidisformaati, muutes I lisa;b) täpsustada artiklis 4 nimetatud teatmikuga seotud nõudeid, mis võimaldab uute automudelite liigitamise kaudu koostada mudelite loetelud konkreetsete liikide süsinikdioksiidi heitmete ja kütusekulu järgi, sealhulgas loetelu kõige kütusesäästlikumatest uutest automudelitest;c) välja töötada soovitused, mis võimaldavad artikli 6 esimeses lõigus nimetatud reklaamväljaandeid käsitlevates sätetes sisalduvaid põhimõtteid rakendada ka muudes massiteabevahendites ja muus teabematerjalis.Artikkel 10KomiteeKomisjoni abistab komitee, kuhu kuuluvad liikmesriikide esindajad ja eesistujana komisjoni esindaja.Võetavate meetmete eelnõu esitab komiteele komisjoni esindaja. Tähtaja jooksul, mille eesistuja määrab lähtuvalt küsimuse kiireloomulisusest, esitab komitee eelnõu kohta oma arvamuse. Arvamus esitatakse sellise häälteenamusega, nagu on sätestatud asutamislepingu artiklis 205 nõukogu otsuste vastuvõtmiseks komisjoni ettepaneku põhjal. Liikmesriikide esindajate hääli komitees arvestatakse nimetatud artiklis sätestatud viisil. Eesistuja ei hääleta.Kui kavandatavad meetmed on komitee arvamusega kooskõlas, võtab komisjon need vastu.Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule. Nõukogu teeb otsuse kvalifitseeritud häälteenamusega.Kui nõukogu ei ole otsust teinud kolme kuu jooksul alates nõukogu poole pöördumisest, võtab komisjon ettepandud meetmed vastu.Artikkel 11Liikmesriigid määravad kindlaks sanktsioonid, mida kohaldatakse käesoleva direktiivi kohaselt vastuvõetud siseriiklike sätete rikkumise korral. Need sanktsioonid peavad olema tõhusad, proportsionaalsed ja hoiatavad.Artikkel 121. Liikmesriigid jõustavad käesoleva direktiivi täitmiseks vajalikud õigus- ja haldusnormid 18. jaanuariks 2001. Nad teatavad sellest viivitamata komisjonile.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti.Artikkel 13Direktiiv jõustub Euroopa Ühenduste Teatajas avaldamise päeval.Artikkel 14Käesolev direktiiv on adresseeritud liikmesriikidele.Brüssel, 13. detsember 1999Euroopa Parlamendi nimelpresidentN. FontaineNõukogu nimeleesistujaS. Hassi[1] EÜT C 305, 3.10.1998, lk 2 jaEÜT C 83, 25.3.1999, lk 1.[2] EÜT C 40, 15.2.1999, lk 45.[3] Euroopa Parlamendi 17. detsembri 1998. aasta arvamus (EÜT C 98, 9.4.1999, lk 252), nõukogu 23. veebruari 1999. aasta ühine seisukoht (EÜT C 123, 4.5.1999, lk 1) ning Euroopa Parlamendi 4. novembri 1999. aasta otsus (Euroopa Ühenduste Teatajas seni avaldamata).[4] EÜT L 329, 30.12.1993, lk 39.[5] EÜT L 375, 31.12.1980, lk 36. Direktiivi on viimati muudetud komisjoni direktiiviga 93/116/EÜ.[6] Nõukogu 6. veebruari 1970. aasta direktiiv 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta (EÜT L 42, 23.2.1970, lk 1). Direktiivi on viimati muudetud Euroopa Parlamendi ja nõukogu direktiiviga 98/91/EÜ (EÜT L 11, 16.1.1999, lk 25).[7] Nõukogu 30. juuni 1992. aasta direktiiv 92/61/EMÜ kahe- või kolmerattaliste mootorsõidukite tüübikinnituse kohta (EÜT L 225, 10.8.1992, lk 72). Direktiivi on muudetud 1994. aasta ühinemisaktiga.--------------------------------------------------I LISAKÜTUSESÄÄSTU JA SÜSINIKDIOKSIIDI HEITMETE MÄRGISE KIRJELDUSLiikmesriigid peavad tagama, et kõik nende territooriumil kasutatavad kütusesäästu märgised vastavad vähemalt järgmistele nõuetele:1. vastavad standardvormile, mis võimaldab tarbijatel neid kergemini ära tunda;2. on mõõtmetega 297 mm × 210 mm (A4 formaadis);3. sisaldavad viidet selle sõiduauto mudelile ja kütusetüübile, millele need on kinnitatud;4. sisaldavad ametliku kütusekulu ja süsinikdioksiidi ametlike eriheitmete arvväärtust. Ametlikku kütusekulu väljendatakse kas liitrites 100 kilomeetri kohta (l/100 km), kilomeetrites liitri kohta või kõnealuste mõõtühikute asjakohase kombinatsiooni abil, esitatult ühe kümnendkoha täpsusega. Süsinikdioksiidi ametlike eriheitmete koguseid väljendatakse grammides kilomeetri kohta (g/km), ümardatuna lähima täisarvuni.Neid väärtusi saab väljendada teistes ühikutes (gallonites ja miilides) direktiivi 80/181/EMÜ [1] sätetele vastavalt;5. sisaldavad seoses kütusekulu ja süsinikdioksiidi heitmete andmeid sisaldava teatmikuga järgmist teksti: "Kütusesäästu ja süsinikdioksiidi heitmete teatmik, mis sisaldab andmeid kõigi uute sõiduautomudelite kohta, on tasuta saadaval kõigis müügikohtades.";6. sisaldavad järgmist teksti: "Auto kütusekulu ja süsinikdioksiidi heitmete puhul etendavad peale kütusesäästlikkuse tähtsat osa ka sõidustiil ning muud tegurid, mis ei ole tehnilist laadi. Süsinikdioksiid on põhiline kliima globaalset soojenemist põhjustav kasvuhoonegaas."[1] Nõukogu 20. detsembri 1979. aasta direktiiv 80/181/EMÜ mõõtühikuid käsitlevate liikmesriikide õigusaktide ühtlustamise ja direktiivi 71/354/EMÜ (EÜT L 39, 15.2.1980, lk 40) kehtetuks tunnistamist kohta. Direktiivi on viimati muudetud direktiiviga 89/617/EMÜ (EÜT L 357, 7.12.1989, lk 28).--------------------------------------------------II LISAKÜTUSESÄÄSTU JA SÜSINIKDIOKSIIDI HEITMETE TEATMIKU KIRJELDUSLiikmesriigid peavad tagama, et kütusesäästu ja süsinikdioksiidi heitmete teatmik sisaldaks vähemalt järgmisi andmeid:1. liikmesriikides aasta jooksul müügilolevate uute automudelite loetelu mudelite kaupa tähestikulises järjekorras. Liikmesriigis rohkem kui kord aastas ajakohastatud teatmikus peaks olema kõigi kõnealuse teatmiku väljaandmise kuupäeval müügilolevate uute sõiduautomudelite loetelu;2. iga teatmikus sisalduva mudeli kütusetüüp, ametliku kütusekulu ja süsinikdioksiidi ametlike eriheitmete arvväärtus. Ametlikku kütusekulu väljendatakse kas liitrites 100 kilomeetri kohta (l/100 km), kilomeetrites liitri kohta (km/l) või kõnealuste mõõtühikute asjakohase kombinatsiooni abil, esitatult ühe kümnendkoha täpsusega. Süsinikdioksiidi ametlike eriheitmete koguseid väljendatakse grammides kilomeetri kohta (g/km), ümardatuna lähima täisarvuni.Neid väärtusi saab väljendada teistes ühikutes (gallonites ja miilides) direktiivi 80/181/EMÜ sätetele vastavalt;3. iga kütusetüübi kohta märgatavale kohale paigutatud loetelu kümnest kõige kütusesäästlikumast uuest sõiduauto mudelist kasvavas süsinikdioksiidi eriheitmete järjestuses. Loetelus peab olema märgitud mudel, ametliku kütusekulu ja süsinikdioksiidi ametlike eriheitmete arvväärtus;4. nõuanne mootorsõidukite kasutajatele, et sõiduki õige kasutamine, regulaarne korrashoid ning õige sõidustiil, näiteks hoidumine agressiivsest sõidustiilist, sõit väiksemate kiirustega, ennetav pidurdamine, nõuetekohaselt täispumbatud rehvid, lühemad seisuajad, ülemäärase koormatuse vältimine, vähendavad sõiduauto kütusekulu ja süsinikdioksiidi heitmeid;5. selgitus kasvuhoonegaaside mõju, võimaliku kliimamuutuse ning mootorsõidukite osa kohta selles ning viimastel teaduse saavutustel ning õigusnormidel põhinev viide tarbijale kättesaadavate erisuguste kütuste kasutamise võimaluste ning nende keskkonda mõjutavale toime kohta;6. viide ühenduse eesmärgi kohta seoses uute sõiduautode süsinikdioksiidi heitmete keskmise kogusega ning eesmärgile jõudmise kuupäeva kohta;7. viide komisjoni kütusesäästu ja süsinikdioksiidi heitmete teatmiku Internetiväljaandele, kui see on olemas.--------------------------------------------------III LISAMÜÜGIKOHAS VÄLJAPANDAVA PLAKATI KIRJELDUSLiikmesriigid peavad tagama, et plakat vastab (plakatid vastavad) vähemalt järgmistele nõuetele:1. plakati väikseim suurus peab olema 70 cm × 50 cm;2. teave plakatil peab olema kergesti loetav;3. sõiduautode mudelid peavad olema kütuse (näiteks bensiin või diislikütus) tüübi järgi eraldi rühmitatud ja loetletud. Mudelid on vastavalt igale kütusetüübile esitatud kasvavas süsinikdioksiidi heitmete järjestuses, kusjuures loetelu alustatakse väikseima ametliku kütusekuluga mudelist;4. iga loetelus sisalduva sõiduauto kohta andmed seoses kõnesoleva mudeli, ametliku kütusekulu ning süsinikdioksiidi ametlike eriheitmete arvväärtustega. Ametlikku kütusekulu väljendatakse kas liitrites 100 kilomeetri kohta (l/100 km), kilomeetrites liitri kohta (km/l) või kõnealuste mõõtühikute asjakohase kombinatsiooni abil, esitatult ühe kümnendkoha täpsusega. Süsinikdioksiidi ametlike eriheitmete koguseid väljendatakse grammides kilomeetri kohta (g/km), ümardatuna lähima täisarvuni.Neid väärtusi võib väljendada teistes ühikutes (gallonites ja miilides) direktiivi 80/181/EMÜ sätetele vastavalt.Andmed soovitatakse esitada järgmises vormis:+++++ TIFF +++++5. plakatil peab seoses kütusesäästu ja süsinikdioksiidi heitmete teatmiku kättesaadavusega olema järgmine tekst:"Kütusesäästu ja süsinikdioksiidi heitmete teatmik, mis sisaldab andmeid kõigi uute sõiduautomudelite kohta, on tasuta saadaval kõigis müügikohtades.";6. plakatil peab olema järgmine tekst:"Auto kütusekulu ja süsinikdioksiidi heitmete puhul etendavad peale kütusesäästlikkuse tähtsat osa ka sõidustiil ning muud tegurid, mis ei ole tehnilist laadi. Süsinikdioksiid on peamine kliima globaalset soojenemist põhjustav kasvuhoonegaas.";7. plakatit tuleb tervikuna ajakohastada vähemalt iga kuue kuu tagant. Ajakohastamisel lisatakse loetelu lõppu uued autod.--------------------------------------------------IV LISAKÜTUSEKULU JA SÜSINIKDIOKSIIDI HEITMETEGA SEOTUD ANDMETE ESITAMINE REKLAAMVÄLJAANNETESLiikmesriigid peavad tagama, et kõik reklaamväljaanded sisaldavad andmeid nende sõidukite ametliku kütusekulu ja süsinikdioksiidi ametlike eriheitmete kohta, millele nendes väljaannetes viidatakse. Teave peaks vastama vähemalt järgmistele nõuetele:1. andmed peavad olema kergesti loetavad ega tohi olla reklaamväljaannete põhiandmetest silmatorkavamad;2. andmed peavad olema kergesti arusaadavad ka põgusal tutvumisel;3. ametliku kütusekulu andmed peavad olema esitatud kõigi reklaammaterjalis sisalduvate automudelite kohta. Kui nimetatud mudeleid on mitu, siis esitatakse ametliku kütusekulu andmed kas kõigi mudelite kohta või märgitakse kõige suurema ja kõige väiksema kütusekulu vahemik. Kütusekulu väljendatakse kas liitrites 100 kilomeetri kohta (l/100 km), kilomeetrites liitri kohta (km/l) või nende mõõtühikute asjakohase kombinatsiooni abil. Kõik arvandmed esitatakse ühe kümnendkoha täpsusega.Neid väärtusi võib väljendada teistes ühikutes (gallonites ja miilides) direktiivi 80/181/EMÜ sätetele vastavalt.Kui reklaamväljaannetes viidatakse ainult margile, mitte mudelile, ei ole kütusekulu andmeid vaja esitada.--------------------------------------------------

Summary:
Uute sõiduautode kütusekulu ja süsinikdioksiidi heitmetega seotud andmed
Uute sõiduautode kütusekulu ja süsinikdioksiidi heitmetega seotud andmed
 
KOKKUVÕTE:
direktiiv 1999/94/EÜ – kütusesäästu ja süsinikdioksiidi heitmetega seotud andmete tarbijale kättesaadavus uute sõiduautode turustamisel 
MIS ON DIREKTIIVI EESMÄRK?
Selleks et aidata tarbijatel valida vähest kütust tarbivad sõidukid, nõutakse direktiiviga uute sõiduautode vahendajatelt pakkuda võimalikele ostjatele kasulikku teavet nende sõidukite kütusekulu ja süsinikdioksiidi heitmete kohta. See teave peab olema esitatud sõiduki märgisel, plakatitel ja muudes reklaammaterjalides ning spetsiaalsetes teatmikes.
PÕHIPUNKTID
Direktiivi eesmärk on tagada, et andmed ELis müügiks pakutavate või rendile antavate uute sõiduautode kütusesäästu ja süsinikdioksiidi heitmete kohta oleksid tarbijatele kättesaadavaks tehtud. Need tarbijale mõeldud andmed edastatakse neljal eri viisil:sõidukile märgise kinnitamine kütusekulu ja süsinikdioksiidi heitmete kohta;teatmiku koostamine kütusekulu ja süsinikdioksiidi heitmete kohta;plakatite paigaldamine autode väljapanekusaali;sealhulgas kütusekulu ja süsinikdioksiidi heitmetega seotud andmete esitamine muudes reklaammaterjalides.Kütusesäästu märgis
Kütusesäästu märgis tuleb kinnitada müügikohas olevatele uute sõiduautode tuuleklaasile. See märgis peab olema selgelt nähtav ja vastama teatavatele I lisas sätestatud nõuetele. Eelkõige peab see sisaldama hinnangulist kütusekulu, väljendatuna liitrites 100 kilomeetri kohta või kilomeetrites liitri kohta (miilides galloni kohta) ning andmeid süsinikdioksiidi heitmete kohta.
Kütusesäästu teatmik
Kütusesäästu teatmik peab riiklikul tasandil ilmuma vähemalt kord aastas. See peab sisaldama kogu II lisas esitatud teavet, sealhulgas loetelu kümnest kõige kütusesäästlikumast uuest sõiduauto mudelist, sisaldades viidet süsinikdioksiidi heitmete kohta kütusetüüpide kaupa. Teatmik peab olema kompaktne, kaasaskantav ja tasuta kättesaadav. Tarbijatele peab see olema kättesaadavad nii müügikohas kui ka vastavas volitatud asutuses igas ELi riigis.
Andmed kütusekulu kohta
Müügi puhul peab vahendaja esitama plakatitel või mis tahes muul kujul (sealhulgas elektroonilisel ekraanil) andmed kõikide mudelite kütusekulu kohta. Need andmed tuleb esitada kütuseliikide kaupa ja järjestada kütusesäästlikkuse alusel vastavalt süsinikdioksiidi heitmetele.
Reklaammaterjalid (reklaam ajalehtedes, plakatid ja kataloogid), mida kasutatakse uute sõiduautode turustamisel, peavad sisaldama andmeid kütusekulu ja süsinikdioksiidi heitmete kohta.
Igasugune kütusekuluga seotud märgistamine, mis ei vasta ülaltoodud eeskirjadele ja mis võib põhjustada segadust, on keelatud.
Järelkontroll ja seire
ELi riigid teevad Euroopa Komisjonile teatavaks pädeva asutuse või pädevad asutused, kes vastutavad tarbija teavitamiskava rakendamise ja toimimise eest.
Komisjoni soovitus ja uus reguleeriv katsemenetlus
2017. aasta mais võttis komisjon vastu soovituse kütusekulu ja süsinikdioksiidi heitmete väärtuste kasutamise kohta, mis on tüübikinnituse andmisel mõõdetud kooskõlas uue kergsõidukite ülemaailmse ühtlustatud katsemenetlusega (WLTP). Neid tuleb kasutada tarbijale teabe kättesaadavaks tegemise ajal, et tagada tarbijatele võimalikult aegsasti juurdepääs tegelikele WLTP-põhistele väärtustele turumoonutuste vältimiseks ning sujuva ja ühtlustatud rakendamise toetamiseks ELis. Komisjon annab ELi riikidele mitmeid soovitusi, sealhulgas tagada järgmist:uute registreeritud sõiduautode vastavustunnistustes esitatud uue Euroopa sõidutsükli (NEDC) väärtusi kasutatakse selleks, et edastatakse tarbijatele teave ametliku kütusekulu ja süsinikdioksiidi eriheitmete kohta kuni 31. detsembrini 2018; pärast seda kuupäeva katsetatakse kõiki uusi ELi turule lastud sõidukeid ning neile antakse tüübikinnitus kooskõlas WLTPga, nähes ette rangemad katsetingimused ja tegelikkust paremini kajastavad kütusekulu süsinikdioksiidi heitmete väärtused;alates 1. jaanuarist 2019. aastast tuleks tarbijate teavitamiseks kasutada üksnes WLTP-põhiseid kütusekulu ja süsinikdioksiidi heitmete väärtusi;elektroonilisel teel levitatav reklaammaterjal, mis võimaldab tarbijal veebipõhises autode konfigureerimiskeskkonnas koostada teatava konfiguratsiooniga sõiduki, peab selgelt teavitama, kuidas mitmesugused seadmed ja lisavarustus mõjutavad kütusekulu ja süsinikdioksiidi heitmete väärtusi, mis on tüübikinnituse andmisel mõõdetud kooskõlas WLTPga;enne sõiduauto ostmise otsust tuleb tarbijaid teavitada kütusekulu ja süsinikdioksiidi heitmete väärtuste muutustest, mis tulenevad WLTP kasutuselevõtust, samuti nende võimaliku mõju kohta registreerimisel (nt sõiduauto maksustamisele);ametliku kütusekulu ja süsinikdioksiidi eriheitmete väärtused peavad sisaldama vähemalt „kogunäitajaid“* , mis on mõõdetud vastava katsemenetluse kohaselt;korraldatakse asjakohased teabekampaaniad, et tutvustada tarbijatele WLTP-d ja selgitatada selle meetodi kasutamise mõju kütusekulu ja süsinikdioksiidi heitmete väärtustele, eriti seda, et WLTP puhul saadakse suuremad väärtused kui NEDC puhul, mis tulenevad erikatsefaasidest.
MIS AJAST DIREKTIIVI KOHALDATAKSE?
Direktiivi kohaldatakse alates 18. jaanuarist 2000 ning see pidi ELi riikides jõustuma 18. jaanuariks 2001.
TAUST
Lisateave:Sõiduautode märgistamineSõiduautode heitkoguste uued ja paremad mõõtmised muutuvad kohustuslikuks 1. septembril – pressiteade (Euroopa Komisjoni veebisait).
PÕHIMÕISTED
Kogunäitajad – väärtus, mis saadakse ametliku kütusekulu ja süsinikdioksiidi eriheitmete väärtuste ühendamisest.
PÕHIDOKUMENT
Euroopa Parlamendi ja nõukogu 13. detsembri 1999. aasta direktiiv 1999/94/EÜ, milles käsitletakse kütusesäästuga ja süsinikdioksiidi heitmetega seotud andmete tarbijale kättesaadavust uute sõiduautode turustamisel (EÜT L 12, 18.1.2000, lk 16–23)
Direktiivi 1999/94/EÜ hilisemad muudatused on algdokumenti lisatud. Käesoleval konsolideeritud versioonil on üksnes dokumenteeriv väärtus.
SEONDUVAD DOKUMENDID
Komisjoni 1. juuni 2017. aasta määrus (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite heitmetega (Euro 5 ja Euro 6) ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ja tunnistatakse kehtetuks määrus (EÜ) nr 692/2008 (ELT L 175, 7.7.2017, lk 1–643)
Komisjoni 31. mai 2017. aasta soovitus (EL) 2017/948, milles käsitletakse ühtlustatud ülemaailmse kergsõidukite katsetamise meetodi kohaselt tüübikinnituse andmisel mõõdetud kütusekulu ja CO2-heite väärtuste kasutamist tarbijatele teabe andmisel kooskõlas Euroopa Parlamendi ja nõukogu direktiiviga 1999/94/EÜ (ELT L 142, 2.6.2017, lk 100–103)
Komisjoni 26. märtsi 2003. aasta soovitus 2003/217/EÜ direktiivi 1999/94/EÜ reklaammaterjale käsitlevate sätete muudele meediavaldkondadele kohaldamise kohta (ELT L 82, 29.3.2003, lk 33–34)
Viimati muudetud: 13.12.2017